钦定古今图书集成/理学汇编/经籍典/第090卷 > 《跋李肩吾从周所书损益二卦》前人
## 钦定古今图书集成/理学汇编/经籍典/第090卷 > 《跋李肩吾从周所书损益二卦》前人

李伯谦每诵惩忿窒欲、迁善改过之训以自儆，李肩
吾为书《损》《益》二卦以赠其归，又以“修裕”名所居堂，而
属余书之。呜呼！观山高泽下之象以惩忿窒欲，不其
修乎？观风行雷迅之象以迁善改过，不其裕乎？修所
以自克也，裕则复于礼矣。二者《易》之要义。伯谦勉之。